Amsawal276 yezga yeqqar-d tamuγli-s γef teêkayt i d-yessawal. Akken ara d-yawi awal γef yiwudam277, γef wadeg278, ara d-yemmeslay γef usentel agejdan n uvris (md: tamagit). Ma yella d awadem, azal-is deg usenfali n tmagit meqqer, maççi d izli. Ulac taêkayt ur nesεi ara iwudam. Yerna, ulac awadem yellan deg uvris weêd-s kan imi yezga yeqqen γer yiwudam ukud i yecrek tameddurt. Maca, zemren ad mxalafen deg tmuγli nsen, deg wazalen nsen, ayen i d-yeslalayen ameckukel gar-asen, γef tmagit nsen. Yal wa amek i yettwali tanettit-is, yal wa yettaεrav ad s-d-iêelli amviq deg ubdil n tayev. £ef waya, taslevt n uwadem tezmer ad aγ-dtelli tiwwura γer ugbur n tmagit. Maεna, ulac awadem ur ncudd ara, deg uvris, γer wadeg degi yettidir. Assaγ i ten-yezdin d imezgi. Aglam n wadeg, lγerv-is maççi kan d asnerni n ccbaêa d tfulka n uvris. Ismawen n yimevqan, aglam nsen, d wassaγen nsen d yiwudam, ttwehhin γer temsalt n tmagit. Timita-agi, ma yella nesdukkel-itent, zemrent ad sbeddent asγel n tmagit. Ar deqqal ad d-nuγal γur-sent yiwet, yiwet.